
Ajuntament de Molins de Rei

EDICTE

Mitjançant el Decret d’Alcaldia núm. 941 de data 21 de juny de 2021, s’ha aprovat la convocatòria del Concurs de cartells de la Festa Major 2020, i s’acorda l’obertura del període de sol·licituds a partir de l’endemà de la data de publicació en el BOPB i fins al 15e juliol de 2020.

El Text íntegre d'aquesta convocatòria és el següent:


CONVOCATÒRIA DEL CONCURS DE CARTELLS DE LA FESTA MAJOR DE MOLINS DE REI 2021

1. Objecte del concurs:

0. Presentació d’idees originals pel concurs de cartells de la Festa Major de Molins de Rei 2021.
0. Caldrà que la idea sigui original i no sigui reproducció total o parcial d’altra o altres obres ja executades o en execució, de temàtica lliure relacionada amb Molins de Rei i la Festa Major.

1. Participants:

1. Poden participar-hi totes les persones majors de 16 anys. Cada concursant pot presentar només un cartell.

1. Premi:

2. El guanyador obtindrà un premi en metàl·lic, subjecte a tributació del IRPF, per un import de 900 €, amb càrrec a l’aplicació pressupostària 3020/338601/48000 - Subv. i convenis amb entitats culturals, del pressupost municipal 2021

1. Característiques de l’obra:

3. El cartell imprès, que es presenta en suport rígid/cartolina, ha de tenir les següents característiques:
0. Mides: 60 x 40 cm
0. Format vertical
0. Muntatge sobre un suport rígid (tipus cartró ploma) de 0,5 cm de gruix
0. Sense passe-partout
0. A la part del darrere, hi ha de figurar el lema amb el qual es concursa, per facilitat la identificació de l’obra
3. En suport digital, s’han de presentar dos documents, amb les característiques següents:
0. 1 arxiu digital en algun d’aquets formats: photoshop, Illustrator o InDesign
0. 1 arxiu digital en format Tiff o PDF, amb resolució de 300 ppp a mida real

3. La tècnica és lliure, però ha de ser apta per a la seva reproducció a impremta mitjançant quadricromia.

3. Els cartells hauran d’incorporar la llegenda següent podent-la adaptar a l’estil i ordre que més convingui a l’autor: Festa Major / Sant Miquel 2021 / Del 24 de setembre al 3 d’octubre / Molins de Rei
Cal que en la part inferior del cartell hi figuri el logotip oficial de l’Ajuntament de Molins de Rei seguint les indicacions del punt 02 –codi de comunicació del manual d’identitat visual de l’Ajuntament de Molins de Rei http://www.molinsderei.cat/festamajor

1. Presentació i terminis

4. Els treballs no podran anar signats i s’hauran de presentar sota un lema, i en el moment de la presentació s’haurà d’entregar un sobre tancat amb el lema,  que inclogui les dades identificatives de l’autor (nom i cognoms, NIF, adreça postal, adreça electrònica i telèfon de contacte), així com una breu explicació de l’obra presentada

4. El període per a la presentació dels treballs serà des de l’endemà de la publicació de la convocatòria al web municipal fins el 15 de juliol

4. Per circumstàncies excepcionals a causa de la COVID19 la presentació dels cartells s’haurà de fer seguint les indicacions següents:
La presentació de les instàncies les heu de fer de forma telemàtica al web de l’ajuntament, com a instància online clicant aquí. Necessitareu una identificació digital. Si no teniu, podeu sol·licitar l’idecat mòbil, que podeu obtenir en un minut, clicant aquí,.
Un cop hagueu presentat la instància, podeu passar per l’Oficina d’Atenció Ciutadana, al c/ Rubio i Ors, num. 2-4, a portar la maqueta del vostre cartell, haureu d’identificar-vos personalment i amb el número de registre de la vostra instància (que haureu rebut per e-mail confirmant que la instància s’ha entregat degudament)
L’horari d’atenció al públic, és de 8:30 a 14, de dilluns a divendres.

1. Procediment de valoració

5. El jurat estarà integrat per:

0. L’Alcalde de Molins de Rei, o en qui delegui, que actuarà com a president
0. La regidora de Cultura o en qui delegui
0. El responsable de comunicació de l’Ajuntament de Molins de Rei o en qui delegui
0. Un artista, dissenyador gràfic, crític o professor vinculat al món de l’art
0. Un dels autors de cartells de Festa Major d’altres anys
0. Una persona jove vinculada al món associatiu i cultural de la vila

1. Resolució

6. El veredicte del jurat serà inapel·lable i es farà públic, com a molt tard, el dia 31 de juliol de l’any en curs, mitjançant la publicació de l’obra premiada al taulell d’anuncis del web municipal.

6. Si les obres presentades no reuneixen la qualitat suficient, el Jurat es reserva el dret de declarar desert el concurs. En aquest cas la regidora de Cultura encarregarà directament un cartell a l’artista que cregui convenient.

6. Els treballs no premiats es podran retirar fins el 30 d’octubre de 2021. Si passat aquest temps no s’han recollit l’Ajuntament es reserva el dret de destruir-los.

1. Acceptació del premi i condicions

7. L’obra premiada passarà a ser propietat de l’Ajuntament que en tindrà tots els drets d’explotació en les condicions següents:

0. L’ajuntament de Molins de Rei és lliure de copiar, reproduir, modificar, distribuir i comunicar públicament l’obra per a usos sense ànim de lucre en qualsevol modalitat existent o coneguda i en suports electrònics i/o digitals
0. L’Ajuntament de Molins de Rei port transformar, reenquadrar, emmagatzemar en suports magnètics, transmetre i mesclar amb altres imatges i/o dissenys d’altres autors.
0. L’Ajuntament de Molins de Rei pot cedir, de manera no exclusiva, a favor de tercers l’obra per a usos sense ànim de lucre. Així mateix l’obra podrà cedir-se de la mateixa manera als mitjans de comunicació.
0. L’Autor no podrà utilitzar l’obra cedida sense acord previ d’ambdues parts.

7. El guanyador del concurs es compromet a mantenir en secret el contingut del cartell, de manera parcial o total, fins a l’acte de presentació pública d’aquest.

7. El guanyador del concurs col·laborarà en l’adaptació del cartell per a la portada dels programes oficials i revistes de festes.

7. L’Ajuntament de Molins de Rei es reserva el dret d’utilitzar les obres no guanyadores per a exposicions retrospectives sobre cartells de la festa major i/o relacionades amb la temàtica de festa major reconeixent en tot cas l’autoria de l’obra

1. Acceptació de les bases.

8. La participació en el concurs pressuposa la total acceptació d’aquestes bases.

8. Qualsevol detall no previst en aquestes bases l’ha de resoldre l’organització de la Festa Major.

